CELEX: 32009R0101
Language: et
Date: 2009-02-03 00:00:00
Title: Komisjoni määrus (EÜ) nr 101/2009, 3. veebruar 2009 , millega muudetakse määrust (EÜ) nr 1800/2004 Cycostat 66G lubamise kohta söödalisandina (EMPs kohaldatav tekst)

4.2.2009   
            
            
               ET
            
            
               Euroopa Liidu Teataja
            
            
               L 34/5
            
         
      KOMISJONI MÄÄRUS (EÜ) nr 101/2009,
   3. veebruar 2009,
   millega muudetakse määrust (EÜ) nr 1800/2004 Cycostat 66G lubamise kohta söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Söödalisand robenidiinhüdrokloriid 66 g/kg (Cycostat 66G), edaspidi „Cycostat 66G”, mis on seotud kasutusloa omanikuga Alpharma (Belgium) BVBA ning kuulub koktsidiostaatikumide ja muude raviainete rühma, on teatavatel tingimustel lubatud vastavalt nõukogu direktiivile 70/524/EMÜ. (2) Komisjoni määrusega (EÜ) nr 1800/2004 (3) on antud kümneaastane luba kõnealuse söödalisandi kasutamiseks broilerkanade, kalkunite ja broilerküülikute puhul. Kõnealusest söödalisandist on teatatud kui olemasolevast tootest vastavalt määruse (EÜ) nr 1831/2003 artiklile 10. Kuna kogu selle sätte kohaselt nõutud teave oli esitatud, on kõnealune söödalisand kantud ühenduse söödalisandite registrisse.
            
         
               (2)
            
            
               Määrusega (EÜ) nr 1831/2003 on ette nähtud võimalus muuta söödalisandi luba loa omaniku taotlusel ja vastavalt Euroopa Toiduohutusameti (edaspidi „toiduohutusamet”) arvamusele. Cycostat 66G loa omanik Alpharma (Belgium) BVBA on esitanud taotluse loa tingimuste muutmiseks broilerkanade ja kalkunite puhul, kehtestades jääkide piirnormid ja muutes keeluaja kestust vastavalt toiduohutusameti hinnangule. Loa omanik esitas ka taotlust toetavad andmed.
            
         
               (3)
            
            
               16. septembri 2008. aasta arvamuses (4) jõudis toiduohutusamet järeldusele, et ohutuse seisukohast ei ole keeluaja kehtestamine broilerkanade puhul ning sellest tulenevalt ka jääkide piirnormide kehtestamine vajalik. Kalkunite puhul jõudis toiduohutusamet samadele järeldustele. Toiduohutusamet esitas siiski jääkide piirnormide väärtused, juhuks kui neid peaks vaja minema. Lisaks tegi toiduohutusamet ettepaneku säilitada viiepäevane keeluaeg, et vältida kõrvalmaitse esinemist nende kodulindude söödavates kudedes, kelle toitmisel on kasutatud söödalisandit Cycostat 66G.
            
         
               (4)
            
            
               Tarbijate ohutuse kõrge taseme tagamiseks ja Cycostat 66G nõuetekohase kasutamise kontrolli parandamiseks on asjakohane kehtestada toiduohutusameti ettepaneku kohased jääkide piirnormid. Liha organoleptiliste omaduste säilitamiseks peaks keeluaeg jätkuvalt kestma viis päeva.
            
         
               (5)
            
            
               Seepärast tuleb määrust (EÜ) nr 1800/2004 vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1800/2004 lisa asendatakse käesoleva määruse lisaga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. veebruar 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  EÜT L 270, 14.12.1970, lk 1.
   
      (3)  ELT L 317, 16.10.2004, lk 37.
   
      (4)  Scientific Opinion of the Panel on Additives and Products or Substances used in Animal Feed (FEEDAP) on a request from the European Commission on a proposal for Maximum Residue Limits and withdrawal period for Cycostatfor 66G for chickens for fattening and turkeys for fattening. The EFSA Journal (2008) 798, 1–15.
   
      LISA
      
                  Söödalisandi registreerimisnumber
               
               
                  Söödalisandi ringlusesse laskmise eest vastutava isiku nimi ja registreerimisnumber
               
               
                  Söödalisand
                  (kaubanduslik nimetus)
               
               
                  Koostis, keemiline valem, kirjeldus
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
               
                  Jääkide piirnormid asjaomases loomses toidus
               
            
                  Toimeaine kogus mg-des täissööda kilogrammi kohta
               
            
                  Koktsidiostaatikumid ja muud raviained
               
            
                  E 758
               
               
                  Alpharma (Belgium) BVBA
               
               
                  Robenidiinhüdrokloriid 66 g/kg
                  (Cycostat 66G)
               
               
                  
                               
                           
                           
                              Söödalisandi koostis:
                              Robenidiinhüdrokloriid: 66 g/kg
                              Lignosulfonaat: 40 g/kg
                              Kaltsiumsulfaatdihüdraat: 894 g/kg
                           
                        
                               
                           
                           
                              Toimeaine:
                              Robenidiinhüdrokloriid, C15H13Cl2N5 . HCl,
                              1,3-bis[(p-klorobensülideen) amino]-guanidiinhüdrokloriid,
                              CASi number: 25875-50-7,
                           
                        
                               
                           
                           
                              Tooteomased lisandid:
                              N,N’,N’’-tris[(p-Cl-bensülideen)amino]guanidiin: ≤ 0,5 %
                              Bis-[4-Cl-bensülideen]hüdrasiin: ≤ 0,5 %
                           
                        
               
                  Broilerkanad
               
               
                  —
               
               
                  30
               
               
                  36
               
               
                  Kasutamine keelatud vähemalt viis päeva enne tapmist.
               
               
                  29.10.2014
               
               
                  800 μg robenidiinhüdrokloriidi märja maksa kilogrammi kohta
                  350 μg robenidiinhüdrokloriidi märja neeru kilogrammi kohta
                  200 μg robenidiinhüdrokloriidi märja lihaskoe kilogrammi kohta
                  1 300 μg robenidiinhüdrokloriidi märja naha ja rasvkoe kilogrammi kohta
               
            
                  Kalkunid
               
               
                  —
               
               
                  30
               
               
                  36
               
               
                  Kasutamine keelatud vähemalt viis päeva enne tapmist.
               
               
                  29.10.2014
               
               
                  400 μg robenidiinhüdrokloriidi märja naha ja rasvkoe kilogrammi kohta.
                  400 μg robenidiinhüdrokloriidi märja maksa kilogrammi kohta
                  200 μg robenidiinhüdrokloriidi märja neerud kilogrammi kohta
                  200 μg robenidiinhüdrokloriidi märja lihaskoe kilogrammi kohta
               
            
                  Broilerküülikud
               
               
                  —
               
               
                  50
               
               
                  66
               
               
                  Kasutamine keelatud vähemalt viis päeva enne tapmist.
               
               
                  29.10.2014
               
               
                  —